**Құрметті ата-аналар!**

2015 жылдың 1 маусымынан бастап, білім беру бөлімі жаңа 2015-2016 оқу жылына мектепке дейінгі топтарды жинақтауды бастайды.

Кезектілігі бойынша балабақшаға жолдама алу үшін 1 қыркүйектегі жағдай бойынша толық 3 жастағы балалар шақыртылады.

Егерде тұрғылықты орындары немесе байланыс телефондары өзгертілген болса ата-аналарға немесе өзге де заңды өкілдеріне білім беру бөліміне (Кривенко көшесі, 25, 115-кабинетке) келулері қажет.

Жазғы жинақтау кезінде жалпы дамыту балабақшаларына барлығы 140 топ, арнайы мектепке дейінгі ұйымдарға 9 топ алу жоспарланып отыр.

Балаларға жолдамалар кезектілігіне сәйкес беріледі.

Берілген жолдама міндетті түрде балабақшада тіркелінеді.

Балалар балабақшаға 2015 жылдың 3 тамыздан бастап қабылданады.

**Павлодар қаласының білім беру бөлімі**